Public procurement notice: Contract Award Notice
Published: 2021-01-18
Buyer: Udenrigsministeriet
Country: DK
Contract type: Services
Procedure: Contract award without prior publication
CPV classification: 72000000 | 72220000: Systems and technical consultancy services | 72222000: Information systems strategic planning services | 72224000: Project management consultancy services | 72224100: Systems implementation planning services
Estimated value: 1800000 DKK
Award criteria: Lowest price

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udenrigsministeriet har indgået kontrakt med Optimero A/S på baggrund af en eksisterende rammeaftale mellem parterne.
Kontrakten omfatter alene opgaver, der falder inden for rammeaftalen, og opgaverne vil blive udført inden for rammeaftalens løbetid.
Udenrigsministeriet har offfentliggjort bekendtgørelse med heblik på frivillig forudgående gennemsigtighed, bekg. nr. 2020/S 217-533084, da kontrakten - i sammenhæng med ydelser, der allerede er udført på grundlag af rammeaftalen - indebærer en samlet omsætning på rammeaftalen, der overstiger den oprindeligt anslåede værdi af rammeaftalen.
Den eksisterende rammeaftale mellem Udenrigsministeriet og Optimero A/S blev udbudt i EU-udbud ved udbudsbekendtgørelse nr. 2017/S 172-352358. Rammeaftalens værdi er heri anslået til 6 mio. DKK.
Meddelelse om, at rammeaftalen er indgået med Optimero A/S har Udenrigsministeret offentligjort i bekendtgørelse nr. 2017/S 248-523737. Heri er rammaaftalens samlede værdi angivet til 5 458 500 DKK.
Rammeaftalen vedrører it-konsulentydelser, som udføres i form af bistand til skattemyndigheden i Tanzania, Tanzanian Revenue Authority ("TRA"). Bistanden udføres i Tanzania. Rammeaftalen er gældende i perioden 22. december 2017- 21. december 2021. TRA er - på vegne af Udenrigsministeriet - berettiget til at trække på de omfattede ydelser i hele rammeaftalens løbetid, jf. også udtrykkelig angivelse herom i pkt. II.2.4) i ovennævnte bekendtgørelser.
Den kontrakt, som Udenrigsministeriet nu har indgået med Optimero på grundlag af rammeaftalen, vedrører bistand til etablering af et High Availability Data Center ("HADC"). Sådan bistand er omfattet af det oprindelige scope for rammeaftalen. HADC er således omtalt i udbudsmaterialet, herunder i bilag til rammeaftalen. Etableringen af HADC er imidlertid blevet betydeligt forsinket, og parterne har derfor hidtil prioriteret anden bistand til TRA ved anvendelse af rammeaftalen.
Værdien af kontrakten vedrørende HADC udgør 1,8 mio. DKK, som er den merbevilling, som Udenrigsministeriet stiller til rådighed. I overensstemmelse med rammeaftalens vilkår, fastlægges Optimeros præcise ydelser i en dialog mellem TRA og Optimero inden for denne økonomiske ramme. Udenrigsministeriets faktiske udgift på grundlag af kontrakten kan derfor godt blive mindre end 1,8 mio. DKK.
Kontraktens ydelser skal leveres i tiden frem til 30. juni 2021. Udenrigsministeriet har dog option på - inden for den økonomiske ramme på 1,8 mio. DKK - at trække på Optimero A/S ind til rammeaftalens udløb pr. 21. december 2021. Det vil primært blive aktuelt, hvis implementeringen af HADC bliver forsinket i forhold til den nuværende tidsplan.
Ydelserne i henhold til kontrakten skal udføres inden 30. juni 2021. Udenrigsministeriet har dog option på at forlænge udførelsesperioden frem til senest 21. december 2021.
Udenrigsministeriet anser indgåelsen af kontrakten med Optimero A/S for at være lovlig uden en forudgående offentliggørelse i Den Europæiske Unions Tidende, da
i) kontrakten er tildelt og indgået på baggrund af en rammeaftale, der er indgået efter gennemførelse af EU-udbud (med offentliggørelse i Den Europæiske Unions Tidende) og da
ii) kontrakten alene vedrører ydelser, der er omfattet af rammeaftalen, og skal udføres inden for rammeaftalens fastsatte løbetid.
Må en fortolkning af præmis 61 i EU-Domstolens dom i sag C-216/17, Autoritá, føre til, at Udenrigsministeriet som udgangspunkt ikke er berettiget til at foretage indkøb på rammeaftalen ud over den oprindeligt anslåede værdi, anser Udenrigsministeriet, at den udvidelse af rammeaftalens omfang, som tildelingen og indgåelsen af kontrakten medfører, udgør en ændring af ikke-grundlæggende elementer i rammeaftalen. Kontrakttildelingen vil derfor også på dette grundlag være lovlig uden en forudgående offentliggørelse i Den Europæiske Unions Tidende.


Winner: Optimero A/S
Award value: 1800000
Number of bids: 1